open-index/open-wikipedia-markdown huggingface dataset:
औद्योगिक प्रकिण्वन

**औद्योगिक प्रकिण्वन**
जब प्रकिण्वन की प्रक्रिया को औद्योगिक स्तर पर आयोजित किया जाता है, तब उसे औद्योगिक प्रकिण्वन कहते हैं।

## सन्दर्भ

श्रेणी:जीव विज्ञान
श्रेणी:शब्दावली
श्रेणी:सूक्ष्मजैविकी
श्रेणी:जैव प्रौद्योगिकी
श्रेणी:आण्विक जैविकी
जैवप्रतिरोधी

**जैवप्रतिरोधी** (Antibiotic/एण्टीबायोटिक) सूक्ष्मजीवों के द्वितीयक उपापचयी पदार्थ हैं, जो कि अन्य सूक्ष्म जीवों को नष्ट करने अथवा उनकी वृद्धि को अवरोधित करने की क्षमता रखते हैं। दूसरे शब्दों में, प्रतिजैविक (Antibiotic) एक प्रकार के रसायनिक पदार्थ हैं, जिनका निर्माण कुछ सूक्ष्मजीवियों द्वारा होता है। जैवप्रतिरोधी रसायन अन्य (रोग उत्पन्न करने वाले) सूक्ष्मजीवियों, प्रमुखतः बैक्टीरिया की वृद्धि को सन्दमित कर सकते अथवा उन्हें मार सकते हैं। पैनीसीलिन सामान्य रूप से प्रयोग में लाया जाने वाला ऐंटीबायोटिक है। इसे एक फंगस से प्राप्त किया गया था। बाद में बैक्टीरिया विशेष रूप से स्ट्रेप्टोमायसिस से अनेक महत्वपूर्ण एंटीबायोटिक्स प्राप्त की गईं।

सूक्ष्मजीवों की सहायता से जैवरोधी रसायन के उत्पादन की खोज 20वीं शताब्दी की अत्यंत महत्त्वपूर्ण खोज और मानव समाज के कल्याण के लिए एक बहुत बड़ी उपलब्धि मानी जाती है।
कैसे कार्य करते हैं एंटीबायोटिक?
एंटीबायोटिक बैक्टीरिया के जैव रासायनिक पथ में अवरोध उत्पन्न कर उनका गुणन रोक देते हैं। अधिकांश एंटीबायोटिक्स बैक्टीरिया की कोशिका भित्ति का संश्लेषण रोक देते हैं। कुछ इनके प्रोटीन संश्लेषण को बाधित करते हैं, जबकि कुछ बैक्टीरिया के नाभिकीय अम्ल का गुणन रोकते हैं। पेनिसिलिन व सिफैलोस्पोरिन एंटीबायोटिक्स  बैक्टीरिया की कोशिका भित्ति का बनना बाधित कर देते हैं।
कुछ एंटीबायोटिक्स केवल कुछ रोगाणुओं अर्थात pathogens के विरुद्ध कारगर होते हैं। इन्हें सीमित परास एंटीबायोटिक्स या नैरो स्पेक्ट्रम एंटीबायोटिक्स कहा जाता है। व्यापक परास एंटीबायोटिक्स या ब्रॉड स्पेक्ट्रम एंटीबायोटिक्स विभिन्न प्रकार के रोगाणुओं को नष्ट करने की क्षमता रखते हैं। अमोक्सिसिलीन सी वी, व नई पीढ़ी की सिफैलोस्पोरिन ब्रॉड स्पेक्ट्रम एंटीबायोटिक्स हैं।

## परिचय
'ऐंटी' एक ग्रीक भाषा का शब्द है, जिसका अर्थ 'खिलाफ' तथा 'बॉयो' का अर्थ जीवन है। दोनाें को मिला देने से इसका अर्थ ‘जीवन के खिलाफ’ हुआ (रोग जिन जीवों से उत्पन्न होते हैं, उनके संदर्भ में) जबकि मनुष्यों के संदर्भ में यह जीवन के खिलाफ न होकर 'जीवन में सहायक' माने जाते हैं। 

पेनिसिलिन की खोज एक प्रकार का संयोग (अप्रत्याशित घटना) था। सन 1928 में जबएलैग्जैंडर फ़्लेमिंग स्टैफिलोकोकस बैक्टीरिया पर कार्य कर रहे थे तब उन्होंने देखा  कि जिन प्लेटों पर वह कार्य कर रहे थे, उनमें एक बिना धुली पेट्री प्लेट पर मोल्ड उत्पन्न हो गए हैं जिस कारण स्टैफिलोकोकस वृद्धि न कर सका। उन्होंने पाया कि यह प्रभाव मोल्ड द्वारा उत्पन्न एक रसायन ‘पैनीसिलीन’ द्वारा होता है। चूँकि पैनीसिलीन, 'पैनीसीलियम नोटेटम' नामक मोल्ड से उत्पन्न होता है, इस कारण इसका नाम उन्होंने ‘पैनीसिलीन’ रखा। एंटीबायोटिक शब्द का प्रथम बार प्रयोग करने का श्रेय एस वैक्समैन को दिया जाता है। उन्होंने स्ट्रेप्टोमाइसिन एंटीबायोटिक की भी खोज की।

बाद में अरनैस्ट चैन तथा हावर्ड फ्लोरे ने इसको परिशुद्ध क्रिस्टिलीकृत रूप में प्राप्त कर इसकी एक शक्तिशाली एवं प्रभावशाली ऐंटीबॉयोटिक के रूप में पुष्टि की। इस ऐंटीबॉयोटिक का प्रयोग दूसरे विश्व युद्ध में घायल अमरीकन सैनिकों के उपचार में व्यापक रूप से किया गया। फ़्लेमिंग, चैन तथा फ्लोरे को इस महत्वपूर्ण खोज के लिए 1945 में नोबल पुरस्कार से सम्मानित किया गया।

## इन्हें भी देखें
*प्रतिजैविक प्रतिरोध
*पेनिसिलिन

## बाहरी कड़ियाँ

श्रेणी:जीव विज्ञान
श्रेणी:शब्दावली
श्रेणी:सूक्ष्मजैविकी
श्रेणी:जैव प्रौद्योगिकी
श्रेणी:आण्विक जैविकी
श्रेणी:अनुवांशिकी
सिर क्रिक खाडी विवाद

सर क्रीक  भारत और पाकिस्तान की सीमा पर 96 किलोमीटर लम्बी एक ज्वारीय एस्चुरी है, यह गुजरात के कच्छ जिले और पाकिस्तान मे सिंध की सीमा से लगी हुई है। यहाँ भारत और पाकिस्तान के बीच सीमा को लेकर विवाद है लेकिन यह विवाद कम ही चर्चा मे आता है। यह विवाद कच्छ के रण में 96 किलोमीटर लंबे मुहाने को लेकर है जो भारत के गुजरात को पाकिस्तान के सिंध प्रांत से अलग करता है।

सर क्रीक की खाडी का विवाद से पुराना रिश्ता रहा है। ईस्ट इंडिया कम्पनी के सेनापति चार्ल्स नैपियर ने 1842 मे सिंध जीतने के बाद उस प्रदेश का प्रशासन मुम्बई राज्य को सौंप दिया था। इसके बाद सिंध मे अपना प्रशासन चला रही अँग्रेज़ सरकार ने सिंध और मुम्बई प्रांत के बीच के सीमा रेखा खींची थी जो कच्छ के मध्य से गुजरती थी। इसमें यह सम्पूर्ण खाडी सिंध प्रांत मे दिखाई गई थी। यानि कि कच्छ के मूल प्रदेश से उसे अलग कर सिंध मे जोड दिया गया था। दूसरी तरफ दिल्ली के अँग्रेज़ सरकार अपने अधिकृत नक्शे में सिंध और कच्छ के बीच की सीमारेखा को कच्छ के रण तक खींचने के बाद खाडी के प्रदेश के पास अटका कर दिखाती थी।

स्वतंत्रता के बाद पाकिस्तान ने खाडी के प्रदेश पर अपना मालिकाना हक जताया. इसके जवाब में भारत का प्रस्ताव था कि कच्छ के रण से लेकर खाडी के मुख तक की एक सीधी रेखा को सीमा रेखा मान लेना चाहिए। परंतु यह प्रस्ताव पाकिस्तान को मंजूर नही था।

इस प्रकार से सिर की खाडी का करीब 650 वर्ग किलोमीटर का प्रदेश आज भी विवादित प्रदेश है और इस प्रदेश से पाकिस्तानी रेंजरों द्वारा भारतीय मछुआरों को उठा ले जाने की खबरें आती रहती है। सियाचिन के बाद सिर क्रिक भारत और पाकिस्तान के बीच तनाव बढाने वाली एक और सीमारेखा है। लेकिन यह सियाचिन जितनी चर्चा मे नही आती है।

## बाहरी कड़ियाँ
* India, Pakistan in border talks BBC December 22, 2006

श्रेणी:भारत पाकिस्तान विवाद
श्रेणी:भारत के क्षेत्रीय विवाद
श्रेणी:भारत के ज्वारनदीमुख
श्रेणी:गुजरात की स्थलाकृतियाँ
शैलपुत्री

**शैलपुत्री** देवी दुर्गा के नौ रूप में पहले स्वरूप में जानी जाती हैं। ये ही नवदुर्गाओं में प्रथम दुर्गा हैं। पर्वतराज हिमालय के घर पुत्री रूप में उत्पन्न होने के कारण इनका नाम 'शैलपुत्री' पड़ा। नवरात्र-पूजन में प्रथम दिवस इन्हीं की पूजा और उपासना की जाती है। इस प्रथम दिन की उपासना में योगी अपने मन को 'मूलाधार' चक्र में स्थित करते हैं। यहीं से उनकी योग साधना का प्रारंभ होता है।

## श्लोक

:वन्दे वंछितलाभाय चन्द्रार्धकृतशेखराम् |
:वृषारूढाम् शूलधरां शैलपुत्रीं यशस्विनीम् ||

## शोभा
वृषभ-स्थिता इन माताजी के दाहिने हाथ में त्रिशूल और बाएँ हाथ में कमल-पुष्प सुशोभित है। अपने पूर्व जन्म में ये प्रजापति दक्ष की कन्या के रूप में उत्पन्न हुई थीं, तब इनका नाम 'सती' था। इनका विवाह भगवान शंकरजी से हुआ था।

## कथा
एक बार प्रजापति दक्ष ने एक बहुत बड़ा यज्ञ किया। इसमें उन्होंने सारे देवताओं को अपना-अपना यज्ञ-भाग प्राप्त करने के लिए निमंत्रित किया, किन्तु शंकरजी को उन्होंने इस यज्ञ में निमंत्रित नहीं किया। सती ने जब सुना कि उनके पिता एक अत्यंत विशाल यज्ञ का अनुष्ठान कर रहे हैं, तब वहाँ जाने के लिए उनका मन विकल हो उठा।

अपनी यह इच्छा उन्होंने शंकरजी को बताई। सारी बातों पर विचार करने के बाद उन्होंने कहा- प्रजापति दक्ष किसी कारणवश हमसे रुष्ट हैं। अपने यज्ञ में उन्होंने सारे देवताओं को निमंत्रित किया है। उनके यज्ञ-भाग भी उन्हें समर्पित किए हैं, किन्तु हमें जान-बूझकर नहीं बुलाया है। कोई सूचना तक नहीं भेजी है। ऐसी स्थिति में तुम्हारा वहाँ जाना किसी प्रकार भी श्रेयस्कर नहीं होगा।'

शंकरजी के इस उपदेश से सती का प्रबोध नहीं हुआ। पिता का यज्ञ देखने, वहाँ जाकर माता और बहनों से मिलने की उनकी व्यग्रता किसी प्रकार भी कम न हो सकी। उनका प्रबल आग्रह देखकर भगवान शंकरजी ने उन्हें वहाँ जाने की अनुमति दे दी।

सती ने पिता के घर पहुँचकर देखा कि कोई भी उनसे आदर और प्रेम के साथ बातचीत नहीं कर रहा है। सारे लोग मुँह फेरे हुए हैं। केवल उनकी माता ने स्नेह से उन्हें गले लगाया। बहनों की बातों में व्यंग्य और उपहास के भाव भरे हुए थे।

परिजनों के इस व्यवहार से उनके मन को बहुत क्लेश पहुँचा। उन्होंने यह भी देखा कि वहाँ चतुर्दिक भगवान शंकरजी के प्रति तिरस्कार का भाव भरा हुआ है। दक्ष ने उनके प्रति कुछ अपमानजनक वचन भी कहे। यह सब देखकर सती का हृदय क्षोभ, ग्लानि और क्रोध से संतप्त हो उठा। उन्होंने सोचा भगवान शंकरजी की बात न मान, यहाँ आकर मैंने बहुत बड़ी गलती की है।

वे अपने पति भगवान शंकर के इस अपमान को सह न सकीं। उन्होंने अपने उस रूप को तत्क्षण वहीं योगाग्नि द्वारा जलाकर भस्म कर दिया। वज्रपात के समान इस दारुण-दुःखद घटना को सुनकर शंकरजी ने क्रुद्ध होअपने गणों को भेजकर दक्ष के उस यज्ञ का पूर्णतः विध्वंस करा दिया।

सती ने योगाग्नि द्वारा अपने शरीर को भस्म कर अगले जन्म में शैलराज हिमालय की पुत्री के रूप में जन्म लिया। इस बार वे 'शैलपुत्री' नाम से विख्यात हुर्ईं। पार्वती, हैमवती भी उन्हीं के नाम हैं। उपनिषद् की एक कथा के अनुसार इन्हीं ने हैमवती स्वरूप से देवताओं का गर्व-भंजन किया था।
## उपसंहार
'शैलपुत्री' देवी का विवाह भी शंकरजी से ही हुआ। पूर्वजन्म की भाँति इस जन्म में भी वे शिवजी की ही अर्द्धांगिनी बनीं। नवदुर्गाओं में प्रथम शैलपुत्री दुर्गा का महत्व और शक्तियाँ अनंत हैं।

## सन्दर्भ

## बाहरी कड़ियाँ

* श्री नवदुर्गा
*  नवरात्रि पूजा विधि और नवदुर्गा कथा
* नवभारत टाइम्स पर
* स्पिरिचुअल इंडिया
* मां दुर्गा महिमा
* दैट्स हिन्दी
* हरि‍भूमि में शैलपुत्री पूजन
* सिफ़ी पर
* गूगल सर्च पर


श्रेणी:हिन्दू देवियाँ
श्रेणी:दुर्गा
श्रेणी:नवरात्रि
ब्रह्मचारिणी

**ब्रह्मचारिणी** माँ की नवरात्र पर्व के दूसरे दिन पूजा-अर्चना की जाती है। साधक इस दिन अपने मन को माँ के चरणों में लगाते हैं। ब्रह्म का अर्थ है तपस्या और चारिणी यानी आचरण करने वाली। इस प्रकार ब्रह्मचारिणी का अर्थ हुआ तप का आचरण करने वाली। इनके दाहिने हाथ में जप की माला एवं बाएँ हाथ में कमण्डल रहता है। यह जानकारी भविष्य पुराण से ली गई हे।

## श्लोक
दधाना कर पद्माभ्यामक्ष माला कमण्डलु |
देवी प्रसीदतु मयि ब्रह्मचारिण्यनुत्तमा || 

## शक्ति
इस दिन साधक कुंडलिनी शक्ति को जागृत करने के लिए भी साधना करते हैं। जिससे उनका जीवन सफल हो सके और अपने सामने आने वाली किसी भी प्रकार की बाधा का सामना आसानी से कर सकें।

## फल
माँ दुर्गाजी का यह दूसरा स्वरूप भक्तों और सिद्धों को अनन्तफल देने वाला है। इनकी उपासना से मनुष्य में तप, त्याग, वैराग्य, सदाचार, संयम की वृद्धि होती है। जीवन के कठिन संघर्षों में भी उसका मन कर्तव्य-पथ से विचलित नहीं होता।

माँ ब्रह्मचारिणी देवी की कृपा से उसे सर्वत्र सिद्धि और विजय की प्राप्ति होती है। दुर्गा पूजा के दूसरे दिन इन्हीं के स्वरूप की उपासना की जाती है। इस दिन साधक का मन ‘स्वाधिष्ठान ’चक्र में शिथिल होता है। इस चक्र में अवस्थित मनवाला योगी उनकी कृपा और भक्ति प्राप्त करता है।

इस दिन ऐसी कन्याओं का पूजन किया जाता है कि जिनका विवाह तय हो गया है लेकिन अभी शादी नहीं हुई है। इन्हें अपने घर बुलाकर पूजन के पश्चात भोजन कराकर वस्त्र, पात्र आदि भेंट किए जाते हैं।

## उपासना
प्रत्येक सर्वसाधारण के लिए आराधना योग्य यह श्लोक सरल और स्पष्ट है। माँ जगदम्बे की भक्ति पाने के लिए इसे कंठस्थ कर नवरात्रि में द्वितीय दिन इसका जाप करना चाहिए।

**या देवी सर्वभू‍तेषु माँ ब्रह्मचारिणी रूपेण संस्थिता।<br />
नमस्तस्यै नमस्तस्यै नमस्तस्यै नमो नम:।।**

अर्थ : हे माँ! सर्वत्र विराजमान और ब्रह्मचारिणी के रूप में प्रसिद्ध अम्बे, आपको मेरा बार-बार प्रणाम है। या मैं आपको बारंबार प्रणाम करता हूँ।

## सन्दर्भ

## बाहरी कड़ियाँ

श्रेणी:नवदुर्गा
श्रेणी:नवरात्रि
श्रेणी:हिन्दू देवियाँ
स्कंदमाता

नवरात्रि का पाँचवाँ दिन स्कंदमाता की उपासना का दिन होता है। मोक्ष के द्वार खोलने वाली माता परम सुखदायी हैं। माँ अपने भक्तों की समस्त इच्छाओं की पूर्ति करती हैं।

## श्लोक
सिंहासनगता नित्यं पद्माश्रितकरद्वया |

शुभदाऽस्तु सदा देवी स्कन्दमाता यशस्विनी ||

## कथा
भगवान स्कंद 'कुमार कार्तिकेय' नाम से भी जाने जाते हैं। ये प्रसिद्ध देवासुर संग्राम में देवताओं के सेनापति बने थे। पुराणों में इन्हें कुमार और शक्ति कहकर इनकी महिमा का वर्णन किया गया है। इन्हीं भगवान स्कंद की माता होने के कारण माँ दुर्गाजी के इस स्वरूप को स्कंदमाता के नाम से जाना जाता है।

## स्वरूप
स्कंदमाता की चार भुजाएँ हैं। इनके दाहिनी तरफ की नीचे वाली भुजा, जो ऊपर की ओर उठी हुई है, उसमें कमल पुष्प है। बाईं तरफ की ऊपर वाली भुजा में वरमुद्रा में तथा नीचे वाली भुजा जो ऊपर की ओर उठी है उसमें भी कमल पुष्प ली हुई हैं। इनका वर्ण पूर्णतः शुभ्र है। ये कमल के आसन पर विराजमान रहती हैं। इसी कारण इन्हें पद्मासना देवी भी कहा जाता है। इनका वाहन सिंह (शेर) है।

## महत्व
नवरात्रि-पूजन के पाँचवें दिन का शास्त्रों में पुष्कल महत्व बताया गया है। इस चक्र में अवस्थित मन वाले साधक की समस्त बाह्य क्रियाओं एवं चित्तवृत्तियों का लोप हो जाता है। वह विशुद्ध चैतन्य स्वरूप की ओर अग्रसर हो रहा होता है।

साधक का मन समस्त लौकिक, सांसारिक, मायिक बंधनों से विमुक्त होकर पद्मासना माँ स्कंदमाता के स्वरूप में पूर्णतः तल्लीन होता है। इस समय साधक को पूर्ण सावधानी के साथ उपासना की ओर अग्रसर होना चाहिए। उसे अपनी समस्त ध्यान-वृत्तियों को एकाग्र रखते हुए साधना के पथ पर आगे बढ़ना चाहिए।

माँ स्कंदमाता की उपासना से भक्त की समस्त इच्छाएँ पूर्ण हो जाती हैं। इस मृत्युलोक में ही उसे परम शांति और सुख का अनुभव होने लगता है। उसके लिए मोक्ष का द्वार स्वमेव सुलभ हो जाता है। स्कंदमाता की उपासना से बालरूप स्कंद भगवान की उपासना भी स्वमेव हो जाती है। यह विशेषता केवल इन्हीं को प्राप्त है, अतः साधक को स्कंदमाता की उपासना की ओर विशेष ध्यान देना चाहिए।

सूर्यमंडल की अधिष्ठात्री देवी होने के कारण इनका उपासक अलौकिक तेज एवं कांति से संपन्न हो जाता है। एक अलौकिक प्रभामंडल अदृश्य भाव से सदैव उसके चतुर्दिक्‌ परिव्याप्त रहता है। यह प्रभामंडल प्रतिक्षण उसके योगक्षेम का निर्वहन करता रहता है।

हमें एकाग्रभाव से मन को पवित्र रखकर माँ की शरण में आने का प्रयत्न करना चाहिए। इस घोर भवसागर के दुःखों से मुक्ति पाकर मोक्ष का मार्ग सुलभ बनाने का इससे उत्तम उपाय दूसरा नहीं है।

## उपासना
प्रत्येक सर्वसाधारण के लिए आराधना योग्य यह श्लोक सरल और स्पष्ट है। माँ जगदम्बे की भक्ति पाने के लिए इसे कंठस्थ कर नवरात्रि में पाँचवें दिन इसका जाप करना चाहिए।

**या देवी सर्वभू‍तेषु माँ स्कंदमाता रूपेण संस्थिता।<br />
नमस्तस्यै नमस्तस्यै नमस्तस्यै नमो नम:।।**

अर्थ : हे माँ! सर्वत्र विराजमान और स्कंदमाता के रूप में प्रसिद्ध अम्बे, आपको मेरा बार-बार प्रणाम है। या मैं आपको बारंबार प्रणाम करता हूँ। हे माँ, मुझे सब पापों से मुक्ति प्रदान करें। इस दिन साधक का मन 'विशुद्ध' चक्र में अवस्थित होता है। इनके विग्रह में भगवान स्कंदजी बालरूप में इनकी गोद में बैठे होते हैं।

## बाहरी कड़ियाँ

*https://web.archive.org/web/20190927080104/https://www.biharlokgeet.com/

श्रेणी:हिन्दू देवियाँ
पत्रिका

**पत्रिका** वह नियतकालिक कृति है जो मुख्यतः साप्ताहिक होती है। पत्रिका में विचारतत्व प्रधान होता है। पत्रिकाओं का प्रकाशन एक दिवसीय से लेकर साप्ताहिक, पाक्षिक, मासिक, त्रैमासिक, छमाही, वार्षिक व अनियतकालीन भी होता है। पत्रिकाएँ आम तौर पर विज्ञापन द्वारा, खरीद मूल्य द्वारा, प्रीपेड सदस्यता या तीनों के संयोजन द्वारा वित्तपोषित होते हैं।

## इन्हें भी देखें

* समाचार पत्र
* हिन्दी पत्रिकाओं की सूची

## बाहरी कड़ियाँ
* ''Designing Magazines'' — A look at magazines and magazine design
* ''Galactic Central'' — An Index of Various Magazines
* Periodicals Bookshelf at Project Gutenberg
* ''NMCA'' — A Magazine Cover Archive
* ''Quiosc'' — Press. Newspapers and magazines


श्रेणी:पत्रकारिता
भारतीय कृषि अनुसंधान परिषद

right|thumb|250px|भाकृअनुप का प्रतीक चिन्ह।
**भारतीय कृषि अनुसंधान परिषद** (**भाकृअनुप**, {}) भारत सरकार के कृषि मंत्रालय में कृषि अनुसंधान एवं शिक्षा विभाग के तहत एक स्वायत्तशासी संस्था है। रॉयल कमीशन की कृषि पर रिपोर्ट के अनुसरण में सोसाइटी रजिस्ट्रीकरण अधिनियम, 1860 के तहत पंजीकृत और 16 जुलाई 1929 को स्थापित इस सोसाइटी का पहले नाम *इंपीरियल काउंसिल ऑफ एग्रीकल्चरल रिसर्च* था। इसका मुख्यालय नयी दिल्ली में है।

## नेशनल एग्रीकल्चरल एजुकेशन एक्रीडेशन बोर्ड
**[[राष्ट्रीय कृषि शिक्षा प्रत्यायन बोर्ड]]** अथवा **नेशनल एग्रीकल्चरल एजुकेशन एक्रीडेशन बोर्ड** (एनएईएबी) भारतीय कृषि अनुसंधान परिषद के अंतर्गत शिक्षण संस्थाओं का मूल्यांकन करने वाली इकाई है। इससे मान्यता पाए बिना कालेज/विश्वविद्यालय से कृषि में स्नातक और परास्नातक किए छात्र वर्ष 2019-20 से भारतीय कृषि अनुसंधान परिषद के किसी भी सरकारी कालेज अथवा विश्वविद्यालय में परास्नातक और पीएचडी नहीं कर सकता है। इसके चार क्षेत्रीय कार्यालय क्रमशः नई दिल्ली, कोलकाता, मुम्बई और बैंगलोर में स्थित है।

## इन्हें भी देखें
* भारतीय वानिकी
* भारतीय वानिकी अनुसंधान एवं शिक्षा परिषद

## सन्दर्भ

श्रेणी:संस्थान
श्रेणी:कृषि
चित्राधार (काव्य)

**चित्राधार** जयशंकर प्रसाद की आरंभिक प्रकाशित पुस्तकों में से एक है, जिसका प्रकाशन सन् १९१८ ई॰ में हुआ था। आरंभ में यह एक संकलन ग्रंथ की तरह था। बाद में इसमें काफी परिवर्तन किये गये।

## परिचय
'चित्राधार' का प्रथम संस्करण हिन्दी-ग्रन्थ-भण्डार-कार्यालय, बनारस सिटी से सन् १९१८ ई॰ (संवत् १९७५) में प्रकाशित हुआ था। इसका स्वरूप एक वृहद् संचयन जैसा था और इसमें किसी एक प्रकार की रचनाएँ न होकर विभिन्न प्रकार की रचनाओं का समुच्चय था।

### प्रथम संस्करण
इसके प्रथम संस्करण में निम्नांकित दस रचनाएँ बिल्कुल अलग-अलग रूप में, अलग-अलग पृष्ठ संख्या के साथ संकलित थीं :-
# कानन कुसुम
# प्रेम पथिक
# महाराणा का महत्त्व
# सम्राट चन्द्रगुप्त मौर्य
# छाया
# उर्वशी
# राज्यश्री
# करुणालय
# प्रायश्चित्त
# कल्याणी परिणय
इनमें से प्रत्येक रचना के लिए अलग से पृष्ठ संख्या रखी गयी थीं। 'कानन कुसुम' की पृष्ठ संख्या १११ थीं। 'प्रेम पथिक' की २५, महाराणा का महत्त्व की १६, सम्राट चन्द्रगुप्त मौर्य की ८०, छाया की १२४, उर्वशी की २० राज्यश्री की ३९, करुणालय की १४, प्रायश्चित्त की १२ और कल्याणी परिणय की २१. जाहिर है कि इसमें ब्रजभाषा और खड़ीबोली की रचनाएँ तो थीं ही, अनेक विधाओं की रचनाएँ भी थीं।
इस सन्दर्भ में यह बात विशेष रुप से ध्यान रखने योग्य है कि 'चित्राधार' के प्रथम संस्करण में संकलित होने से पूर्व कुछ रचनाएँ पुस्तकाकार तथा कुछ विभिन्न पत्रिकाओं में प्रकाशित हो चुकी थीं।

प्रसाद जी की आरंभिक रचनाओं  का समादर भी तत्काल होने लगा था। 'चित्राधार' के प्रथम संस्करण के प्रकाशकीय वक्तव्य में उल्लिखित है कि कई लोगों ने आग्रह किया था कि प्रसाद जी की समस्त रचनाओं को एक साथ संकलित कर प्रकाशित करना चाहिए ताकि हिन्दी-प्रेमियों को उनकी सभी रचनाएँ सुलभ हो सके। इसलिए इस प्रकार का संकलन ग्रंथ प्रकाशित किया गया।

### द्वितीय संस्करण
'चित्राधार' का द्वितीय संस्करण सन् १९२८ (संवत् १९८५) में साहित्य-सरोज कार्यालय, बनारस सिटी से प्रकाशित हुआ। इस संस्करण की पृष्ठ संख्या १९० थीं। यह संस्करण प्रथम संस्करण से काफी भिन्न था। द्वितीय संस्करण में निम्नांकित रचनाएँ संकलित थीं :-
# उर्वशी
# बभ्रुवाहन
# अयोध्या का उद्धार
# वन मिलन
# प्रेम राज्य

; नाट्य-
# प्रायश्चित्त
# सज्जन

; कथा-प्रबंध-
# ब्रह्मर्षि
# पंचायत
# प्रकृति सौंदर्य
# सरोज
# भक्ति

; पराग-
# अष्टमूर्ति
# कल्पना-सुख
# मानस
# शारदीय शोभा
# रसाल-मंजरी
# रसाल
# वर्षा में नदी-कूल
# उद्यान-लता
# प्रभात-कुसुम
# विनय
# शारदीय महापूजन
# विभा
# विदाई
# नीरद
# शरद-पूर्णिमा
# संध्या-तारा
# चन्द्रोदय
# इंद्र-धनुष
# भारतेंदु प्रकाश
# नीरव प्रेम
# विस्मृत प्रेम
# विसर्जन

; मकरन्द बिंदु
इस शीर्षक के अन्तर्गत छोटी-छोटी कविताएँ प्रकाशित हैं।

'चित्राधार' में संकलित कथामूलक भाव वाली कविताएँ तीन हैं -- 'वन मिलन', 'अयोध्या का उद्धार' और 'प्रेम राज्य'।

## इन्हें भी देखें
* कानन कुसुम
* जयशंकर प्रसाद

## सन्दर्भ

## बाहरी कड़ियाँ

श्रेणी:पुस्तकें
श्रेणी:नाटक
श्रेणी:हिन्दी साहित्य 
श्रेणी:जयशंकर प्रसाद
श्रेणी:जयशंकर प्रसाद की काव्य कृतियाँ
प्रेमपथिक (काव्य)

हिंदी साहित्य के प्रसिद्ध छायावादी कवि जयशंकर प्रसाद की यह कृति प्रेम कथा पर आधारित लघु काव्य है। 
## बाहरी कड़ियाँ

श्रेणी:जयशंकर प्रसाद की काव्य कृतियाँ
प्रतिध्वनि (कहानी संग्रह)

**प्रतिध्वनि** जयशंकर प्रसाद का दूसरा कहानी संग्रह है, जिसका प्रकाशन सन् १९२६ ई॰ में भारती भंडार, इलाहाबाद से हुआ था। इसमें संकलित कहानियों की कुल संख्या पन्द्रह है।

## संकलित कहानियाँ
# प्रसाद
# गूदड़ साईं
# गुदड़ी में लाल
# अघोरी का मोह
# पाप की पराजय
# सहयोग
# पत्थर की पुकार
# उस पार का योगी
# करुणा की विजय
# खंडहर की लिपि
# कलावती की शिक्षा
# चक्रवर्ती का स्तम्भ
# दुखिया
# प्रतिमा
# प्रलय

## इन्हें भी देखें
* जयशंकर प्रसाद

## सन्दर्भ

## बाहरी कड़ियाँ

श्रेणी:पुस्तकें
श्रेणी:कहानी
श्रेणी:हिन्दी साहित्य
श्रेणी:जयशंकर प्रसाद
श्रेणी:जयशंकर प्रसाद के कहानी संग्रह
तितली (उपन्यास)

**तितली** सामाजिक पृष्ठभूमि पर लिखित जयशंकर प्रसाद का दूसरा उपन्यास है। इसके केंद्र में गाँव है। इसका प्रकाशन सन् १९३४ ई॰ में भारती भंडार, इलाहाबाद से हुआ था। 

## परिचय
इस उपन्यास के सन्दर्भ में डॉ॰ सत्यप्रकाश मिश्र ने लिखा है : 

## इन्हें भी देखें
* जयशंकर प्रसाद
* कंकाल (उपन्यास)
* इरावती (उपन्यास)

## सन्दर्भ

## बाहरी कड़ियाँ

श्रेणी:पुस्तकें
श्रेणी:उपन्यास
श्रेणी:हिन्दी साहित्य 
श्रेणी:जयशंकर प्रसाद
श्रेणी:जयशंकर प्रसाद के उपन्यास
प्रायश्चित्त (नाटक)

**प्रायश्चित्त** हिन्दी के प्रसिद्ध नाटककार एवं कवि जयशंकर प्रसाद द्वारा रचित एकांकी नाटक है। इसका प्रकाशन सन् १९१४ ई॰ में 'इन्दु' में हुआ था।

## परिचय
'प्रायश्चित्त' छह दृश्यों का एकांकी नाटक है जो जयचन्द द्वारा यवनों को बुलाकर पृथ्वीराज चौहान को पराजित करवाने के बाद उसके हृदय में उत्पन्न पश्चात्ताप-भाव पर केन्द्रित है। यह प्रसाद जी के साहित्यिक व्यक्तित्व के निर्माण-काल का नाटक है।

इस नाटक के सन्दर्भ में डॉ॰सत्यप्रकाश मिश्र ने लिखा है : 

## इन्हें भी देखें
* जयशंकर प्रसाद

## सन्दर्भ

## बाहरी कड़ियाँ

श्रेणी:नाटक
श्रेणी:हिन्दी साहित्य 
श्रेणी:जयशंकर प्रसाद
श्रेणी:जयशंकर प्रसाद के नाटक
राज्यश्री (नाटक)

**राज्यश्री** जयशंकर प्रसाद द्वारा रचित एक नाटक है। इसका प्रकाशन वर्ष 1915 है। इस नाटक में मालवा, स्थाणेश्वर, कन्नौज और मगध की राजपरिस्थितियों का वर्णन मिलता है। यह उनका प्रथम ऐतिहासिक नाटक है। इस नाटक का सारांश यह है, कि स्थानेश्वर में अपना राज्य स्थापित कर प्रभाकरवर्धन सीमा का विस्तार करता है और अपनी पुत्री राज्यश्री की विवाह कन्नौज राज ग्रहवर्मन से कर देता है। स्थानेश्वर और कन्नौज का उत्कर्ष देखकर मालवा और गौड़ ईर्ष्यालु बन जाते हैं। इन्हीं ईर्ष्यालु राजाओं के कुचक्रों की लीला इस नाटक में दृष्टिगोचर होता है।
## सन्दर्भ

## बाहरी कड़ियाँ
* प्रसाद के सम्पूर्ण नाटक एवं एकांकी (गूगल पुस्तक)
* जयशंकर प्रसाद (अभिव्यक्ति में)

श्रेणी:पुस्तकें
श्रेणी:जयशंकर प्रसाद की कृतियाँ
श्रेणी:जयशंकर प्रसाद के नाटक
मेडलाइन प्लस

मेडलाइन प्लस एक वेबसाइट है जहाँ स्वास्थ्य सम्बन्धी सूचनाएँ मिलती हैं। यह चिकित्साशास्त्र से सम्बन्धित विश्व के सबसे बड़े पुस्तकालय यूनाइटेड स्टेट्स नेस्नल लाइब्रेरी ऑफ मेडिसिन से स्वास्थ्य सम्बन्धित सूचनाएँ उपलब्ध कराता है।

## सन्दर्भ

श्रेणी:चिकित्साशास्त्र
परिवर्ती उर्जा साइक्लोट्रॉन केन्द्र

**परिवर्ती उर्जा साइक्लोट्रॉन केन्द्र** (Variable Energy Cyclotron Centre (**VECC**)) भारत सरकार के परमाणु उर्जा विभाग का एक अनुसंधान एवं विकास केन्द्र है। यहाँ पर मूलभूत एवं अनुप्रयुक्त नाभिकीय विज्ञान में अनुसंधान होता है। यह भारत के कोलकाता नगर में स्थित है।

इस केन्द्र में २२४ सेमी साइक्लोट्रॉन स्थापित है जो भारत में अपने तरह का प्रथम है। यह १९७७ से ही कार्यरत है। इससे विभिन्न उर्जा वाले प्रोटॉन, ड्यूट्रॉन, अल्फा कण एवं अन्य भारी ऑयन के किरण पुंज प्राप्त किये जाते हैं।

यह केन्द्र अर्नेट (ERNET) के लिये ट्रन्जिट नोड भी है जो कि दूसरे संस्थानों से आने वाले एलेक्ट्रॉनिक मेल एवं अन्तरजाल का आवश्यक संसादन करता है।

## इन्हें भी देखें

### [[कण त्वरक]]
* राजा रामन्ना प्रगत प्रौद्योगिकी केन्द्र

## बाहरी कड़ियाँ
* Official website

श्रेणी:संस्थान
श्रेणी:अनुसंधान
चिकित्सा विषय शीर्षक

**मेडिकल सब्जेक्ट हेडिंग्स** (Medical Subject Headings / MeSH) एक विशाल शब्दकोश है। इसमें जीव विज्ञान से सम्बन्धित लेखों, पुस्तकों को सूचीबद्ध किया गया है। इसकी रचना विश्व के सबसे बड़े पुस्तकालय युनाइटेड स्टेट्स नेस्नल लाइब्रेरी ऑफ मेडिसिन ने किया है। इसका मुद्रण 2007 में बन्द कर दिया गया तथा इसकी मुफ्त प्रति इंटरनेट पर उपलब्द्ध है।

## बाहरी कड़ियाँ
* Medical Subject Heading Home provided by National Library of Medicine, National Institutes of Health (U.S.)
* MeSH database tutorials
* Automatic Term Mapping
* Browsing MeSH:
** Entrez
** MeSH Browser
** Visual MeSH Browser mapping drug-disease relationships in research
** Reference.MD
* List of qualifiers – 2009

श्रेणी:चिकित्साशास्त्र
दौरे

शरीर की मांसपेशियों में तेजी के साथ संकुचन एवं प्रसारण होंने की क्रिया को दौरे पड़ना कहते हैं। इसके प्रभाव से शरीर अनियन्त्रित रूप से कांपता है।

## सन्दर्भ

श्रेणी:रोग
मूर्च्छा

**मूर्च्छा** (syncope) या **बेहोशी** मानव शरीर की वह स्थिति है जिसमें उसकी चैतन्य शक्ति और मांसपेशियो की शक्ति समाप्त हो जाती है। यह स्थिति तब होती है जब शरीर में किसी बाहरी या अंदरूनी चोट के कारण बहुत ज्यादा रक्तस्राव होता है; किसी प्रकार के शॉक से अचानक हृदय पर दबाव पड़ता है, तापमान कम हो जाता है, शरीर को झटका लगता है या कोई अचानक गिर जाए तो भी बेहोशी की स्थिति होती है। 

बेहोशी कभी-कभी किसी बीमारी के कारण भी हो जाती है। बेहोशी के लक्षण में चेहरे एवम होंठो पर अस्वाभाविक पीलापन उत्पन्न हो जाता है। शरीर की त्वचा ठंडी एवम चिपचिपी हो जाती है। बेचैनी और थकावट महसूस होना बेहोशी से पहले आम बात है। सर का चकराना, दृष्टि भ्रम होना यह सब लक्षण बेहोशी के होते हैं। 

## सन्दर्भ

श्रेणी:न्यायालयिक विज्ञान

श्रेणी:रोग
मलेरिया कल्चर

शरीर के बाहर बाह्य वातावारण में मलेरिया परजीवी के संवर्धन की क्रिया को मलेरिया कल्चर कहते हैं। प्लास्मोडियम फैल्सीपैरम एक मात्र मलेरिया परजीवी है जिसका प्रयोगशाला में सफलता पूर्वक कल्चर किया गया है। सर्वप्रथम 1912 में इस परजीवी को शरीर के बाहर कल्चर करनें का प्रयास किया गया था। 1976 यह सफलता पूर्वक किया गया। 

## सन्दर्भ

श्रेणी:मलेरिया
पुरु

**पुरु** हिन्दू धर्म में एक महान क्षत्रिय राजा हैं। वह सम्राट ययाति के सबसे छोटे पुत्र हैं, और पांडव और कौरव के पूर्वजों में से एक। राजा पुरु ने कौशल्या से विवाह किया और उनके पुत्र जनमेजय प्रथम उनके उत्तराधिकारी बने। पुरु के इस राजवंश का अंतिम राजा क्षेम था। पुराणों के अनुसार राजा यदु और पुरु का वंश, जब तक आकाश में सूर्य, चन्द्र और तारे रहेंगे, तबतक समाप्त नहीं होगा।

## कथा
भागवत पुराण की पुस्तक नौ के उन्नीसवें अध्याय में, पुरु को चार भाइयों के रूप में वर्णित किया गया है; यदु, तुर्वसु, द्रुह्यु और अनु। जब ययाति को शुक्राचार्य द्वारा श्राप मिलता है तो वह अपनी युवावस्था को अपने पिता के बुढ़ापे के बदले में बदल देता है ययाति। बदले में ययाति ने उसे अपना वंशज बना लिया, हालाँकि वह सबसे छोटा था। उनके पुत्र और उत्तराधिकारी का नाम उनके पुत्र के नाम पर रखा गया है प्राचीनवत; उनका पुत्र था प्रवीरा; उनका पुत्र मनस्यु था।

### महाभारत
महाभारत के आदि पर्व में कहा गया है कि उन्हें गंगा के मैदान में अपना राज्य विरासत में मिला था। पुरु ने सर्वोच्च विश्व सम्राट या राजाओं के राजा के रूप में केंद्र से शासन किया। इससे उनकी सर्वोच्च शक्ति का भी पता चलता है और पुरु नाम के लोगों का अधिकार भी प्रदर्शित होता है। ऐसा कहा जाता है कि उनकी पत्नी पौष्टी से उनके तीन शक्तिशाली वीर पुत्र थे; प्रवीर, ईश्वर और रौद्राश्व। प्रवीरा पुरु का उत्तराधिकारी बना और उसके बाद उसका पुत्र मनस्यु उसका उत्तराधिकारी बना। पुरु का राजवंश पुरुवंश बन गया, जिसे बाद में कुरुवंश नाम दिया गया, जिसमें पांडव और कौरव शामिल थे।

## ऋग्वेद में पुरु
एक अन्य पुरु का उल्लेख ऋग्वेद में एक राजा के रूप में और आदित्य के पिता के रूप में किया गया है, जिसका विवाह अदिति से हुआ था, जो सरस्वती नदी के क्षेत्र पर रहता था और शासन करता था।

### सन्दर्भ
* प्राचीन वंशावली‎

श्रेणी:पौरवकुल
श्रेणी:प्राचीन पौराणिक राजवंश
युग्मक कोशिका

**युग्मक कोशिका** (Gametocyte) युकैरियोटिक प्रकार की जनन कोशिका हैं। इनका निर्माण युग्मक जनन की क्रिया में माइटोसिस कोशिका विभाजन के फलस्वरुप होता है। पुरुषों की जनन कोशिका को शुक्राणु तथा स्त्रियों की जनन कोशिका को अंडाणु कहते हैं।

## विकास

जनदों (वृषणों एवं अंडाशयों) में जननिक एपिथीलियम की कोशिकाओं से युग्मक कोशिकाओं के बनने की प्रक्रिया को युग्मक जनन कहते हैं।

## सन्दर्भ

## बाहरी कड़ियाँ
* जीवों में प्रजनन - एनसीईआरटी (19 पृष्ठ)

श्रेणी:प्राणी विज्ञान

श्रेणी:जनन कोशिकाएँ
हेल्फोर्ड जॉन मैकिण्डर

**[https://geogyan.in/geography-in-hindi/%e0%a4%b8%e0%a4%be%e0%a4%ae%e0%a4%be%e0%a4%a8%e0%a5%8d%e0%a4%af-%e0%a4%ad%e0%a5%82%e0%a4%97%e0%a5%8b%e0%a4%b2/halford-john-mackinder/ हेल्फोर्ड जॉन मैकिण्डर]** (1861-1945) मैकिण्डर ब्रिटेन में भुगोल का अग्रदूत माना जाता हैं। ब्रिटेन में भूगोल का विभाग सर्वप्रथम ऑक्सफ़ोर्ड में १८८७ में खोला गया था, और नवयुवक मेकिण्डर वहां सर्वप्रथम रीडर नियुक्त हुवा था, तब उसकी आयु केवल २६ वर्ष थी।

## रचनाएं

* लोकतांत्रिक आदर्श और वास्तविकता (1919)

* इतिहास का भौगोलिक धुराग्र

## हृदय स्थल सिद्धांत

मैकिण्डर के इस सिद्धांत के अनुसार-"जो पुर्वी युरोप पर शासन करता हैं, हृदय स्थल को नियंत्रित करता है,
जो हृदय स्थल पर शासन करता हैं, विश्वद्वीप को नियंत्रित करता है,
जो विश्वद्वीप पर शासन करता हैं, विश्व को नियंत्रित करता है,"यहाँ हृदय स्थल (heartland) से तात्पर्य मध्य एशिया से है।


श्रेणी:भूगोलवेत्ता
श्रेणी:ब्रिटिश भूगोलवेत्ता
श्रेणी:हेल्फोर्ड जॉन मैकिण्डर
श्रेणी:रक्षा अध्ययन
श्रेणी:राजनीतिक भूगोल
दाद

thumb|right| बाहुओं पर दाद

**दाद** या **दद्रु** कुछ विशेष जाति का फफूँदों के कारण उत्पन्न त्वचाप्रदाह है। ये फफूंदें माइक्रोस्पोरोन (Microsporon), ट्राइकॉफ़ाइटॉन (Trichophyton), एपिडर्मोफ़ाइटॉन (Epidermophyton) या टीनिया जाति की होती है। दद्रु रोग कई रूपों में शरीर के अंगों पर आक्रमण करता है। खोपड़ी का दद्रु फफूंद द्वारा केश की जड़ में आक्रमण के कारण होता है। यह बालों और नववयस्कों में अधिक होता है। खोपड़ी पर गोल चकत्तियों में गंगाजल हो जाता है। केश जड़ के पास से टूट जाते हैं। सूक्ष्मदर्शी से देखने पर केश के चारों ओर फफूंद जीवाणु का जाला सा दिखाई पड़ता है। इसकी चिकित्सा कठिन है। एक्स-किरणों से चिकित्सा की जाती है।

दूसरे प्रकार का दद्रु दाढ़ी की दाद है (टीनिया बार्बी)। यह भी कठिनाई से जाता है। एक और प्रकार का दद्रु नाखून में होता है। त्वचा का दद्रु दाद या खाज नाम से प्रसिद्ध है। इसमें छोटे छोटे दानों का वृत्त प्रकट होता है, जिसके सूखने पर और बड़े वृत्त में दाने निकलते हैं। दानों में बड़ी खुजली और जलन होती है। बहुधा खुजलाने से घाव हो जाते हैं, जिनमें मवाद पड़ जाता है। दाद की चिकित्सा के लिए अनेक औषधियाँ प्राप्य हैं और नई औषधियों में लगाने और खाने की फफूंद नाशक दवाएँ भी अब प्राप्य हैं।

## होम्योपैथिक दवाओं की दाद रोग निदान में भूमिका
अलग - अलग प्रकार की दाद होने की वजह से ज्यादातर लोग समझ नहीं पाते कि आखिर दाद से छुटकारा कैसे पाया जाए। शुरूआती चरण में दाद सिर्फ दाद होती हैं, जिसका समय से उपचार नही होने पर बाल जड़ना, दाग धब्बे पड़ना, चिड़चिड़ापन  होना आदि कई तरह की समस्या आ जाती है। दाद का इलाज होम्योपैथिक दवाओ से करना इसलिए बेहतर हैं क्योंकि इसके कोई साइड इफेक्ट्स नहीं होते ।

 सभी तरह की दाद का इलाज किया जा सकता है -

# आर्सेनिक एल्बम
# दुल्कामारा
# नेट्रम म्यूरीएटिकम
# सोरीनम
# सीपिया
# सल्फर

ये दाद  के साथ के साथ अन्य त्वचा रोग से छुटकारा पाने में मदद करती हैं जिसकी अधिक जानकारी Lifes Effect  साइट पर उपलब्ध हैं 

* Tinea photo library at Dermnet

श्रेणी:रोग
श्रेणी:जीव विज्ञान
श्रेणी:स्वास्थ्य
इजराइल पोस्ट कंपनी

इजराइल पोस्ट कंपनी है कि पोस्ट और बैंकिंग सेवाएं उपलब्ध कराने में माहिर एक सरकारी कंपनी है। 

देश में इजराइल में डाक सेवाओं पत्रों चलते, संकुल, बिजली, इसे बाहर. के रूप में इस तरह के विभिन्न अधिकारियों द्वारा देश के दौरान 19 वीं सदी के बाद से सम्मानित किया गया डाक सेवा के एक सरकारी एकाधिकार है और है। आज, एक के रूप में सरकार में डाक कार्यकर्ता एक, सीमित और बुनियादी सुविधाओं पर आकर्षित, एक सौ साल से अधिक के ऊपर बना हुआ।

श्रेणी:इज़राइल
हिल्लोल (काव्य)

**हिल्लोल** शिवमंगल सिंह सुमन की रचना है।

श्रेणी:हिन्दी साहित्य
शणमुघम मंजुनाथ

**Shanmugam Manjunath** (Kannada: ಷಣ್ಮುಗಂ ಮಂಜುನಾಥ) (1978 Kolar-2005) was a marketing manager for the Indian Oil Corporation (IOC) who was murdered for sealing a corrupt petrol station in UP. Who later became a rallying cry for IIM, IIT and other institutes students.

## सन्दर्भ

श्रेणी:भारत में भ्रष्टाचार
श्रेणी:भ्रष्टाचार
मिट्टी की बारात (काव्य)

'मिट्टी की बारात' शिवमंगल सिंह 'सुमन'कृत हिंदी साहित्य का निरालाकृत 'सरोज-स्मृति' के बाद दूसरा सबसे प्रसिद्ध एवं बड़ा 'शोकगीत' है। वर्ष 1974 के साहित्य अकादमी पुरस्कार और सोवियतलैंड नेहरू पुरस्कार से सम्मानित 'मिट्टी की बारात' हिंदी के ओजस्वी कवि डॉ– शिवमंगल सिंह सुमन का सातवाँ कविता–संग्रह है, सूरज के सातवें घोड़े की तरह । इसमें सन् 1961 से 1970 तक की अधिकांश रचनाएँ संग्रहीत हैं, जो इस बात का प्रमाण प्रस्तुत करती हैं कि प्रशासन की एकरसता के बावजूद सुमनजी अपने रचनाकार का धर्म पूरी मुस्तैदी से निबाहते रहे हैं। मिट्टी की बारात एक काव्य–रूपक है, जिसके आधार पर इस संग्रह का नामकरण किया गया है। यह रूपक जवाहरलाल नेहरू और कमला के फूलों (अंतिम अवशेषों) के सम्मिलित प्रयाण की गौरव–गाथा है। यह इतिहास की एक अभूतपूर्व घटना ही कही जायेगी कि किसी महापुरुष ने अपनी प्रियतमा के अंतिम अवशेष इसलिए सुरक्षित रख छोड़े हों कि संसार से अंतिम यात्रा के समय दोनों की मिट्टी साथ–साथ महाप्रयाण करेगी, साथ–साथ गंगा में प्रवाहित होगी और अविराम जीवन–क्रम में साथ–साथ सिन्धु में लय होगी। हमारे युग की एक ज्वलंत घटना के आधार पर कवि ने यह रूपक प्रस्तुत किया है, परंतु प्रतीक के रूप में मानव–संवेदना की इस भूमिका को सार्वकालिक और सार्वभौमिक ही समझना चाहिए। पूरे संग्रह के लिए मिटटी की बारात शीर्षक एक प्रतीक है- ऐसा प्रतीक जो संग्रह की सम्पूर्ण कविताओं का प्रतिनिधित्व करता है। इन कविताओं में जीवन की धड़कन है, मिटटी की सोंधी गंध है, जो पढनेवाले की चेतना को अनायास छू लेती है। ये कविताएँ मिटटी की महिमा का गीत हैं, जिनमें कवि की प्रतिबद्धता, सांस्कृतिक दृष्टि और प्रगतिशीलता मुखरित हुई है।

**मिट्टी की बारात** शिवमंगल सिंह सुमन की रचना है।

श्रेणी:हिन्दी साहित्य
महादेवी की काव्य साधना (समालोचना)

उत्तर प्रदेश में जन्मे शिवमंगल सिंह ‘सुमन’ विक्रम विश्वविद्यालय के कुलपति भी रहे
**महादेवी की काव्य साधना** शिवमंगल सिंह सुमन की रचना है।

अन्य कृतियाँ

कटे अंगूठे की बन्दनवारे,
श्रेणी:हिन्दी साहित्य
वीणा कविता संग्रह

*'वीणा कविता संग्रह* सुमित्रानंदन पंत का कविता संग्रह है।
कला और बूढ़ा चाँद

**कला और बूढ़ा चाँद** सुमित्रानंदन पंत का कविता संग्रह है। पंत की कविताओं में प्रकृति और कला के सौंदर्य को प्रमुखता मिली है। इस कृति के लिए पंत को १९६० में साहित्य अकादमी पुरस्कार द्वारा सम्मानित किया गया।
## बाहरी कड़ियाँ
* [[कविता कोश] पर सुमित्रानंदन पंत की कविताएँ]
* सुमित्रानंदन पंत
 श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
पल्लविनी

**पल्लविनी** सुमित्रानंदन पंत रचित कविता संग्रह है। यह रचना सन् 1963 में प्रकाशित हुई।

## सन्दर्भ

## बाहरी कड़ियाँ

* आर्काइव पर
मधुज्वाला

**मधुज्वाल** सुमित्रानन्दन पन्त रचित एक कविता संग्रह है। यह कविता संग्रह उमर खय्याम की फ़ारसी भाषा में लिखी रुबाइयों का हिन्दी अनुवाद (गीतांतर) है। इसका सर्वप्रथम प्रकाशन सन् 1947 में भारती भंडार (लीडर प्रेस, प्रयागराज) ने किया था।

## सन्दर्भ

श्रेणी:हिन्दी साहित्य
युगवाणी

सुमित्रानंदन पंत का कविता संग्रह

यह काव्य संग्रह 1929 में प्रकाशित हुआ था ।
उत्तरा

**उत्तर** निम्नलिखित में से कोई एक हो सकता है। संस्कृत से इसके दो अर्थ मिलते हैं जिनमें एक दिशा को निरूपित करता है और किसी की आक्षांकशों के निवारण के रूप में कही जाने वाली बात को भी कहा जाता है:
## क्षेत्र
* उत्तर कन्नड़ ज़िला – भारतीय राज्य कर्नाटक का एक जिला।
* उत्तराखण्ड – उत्तरी भारत का हिमालयी प्रदेश।
* उत्तरापथ – पौराणिक भारत का एक स्थान।
## अन्य
* उत्तर (महाभारत) – महाभारत का एक पात्र, विराट के राजा का पुत्र
* उत्तरा (महाभारत) – महाभारत का पात्र, विराट की पुत्रि और परिक्षित की माँ।
* उत्तरायण सूर्य – हिन्दू परम्पराओं के अनुसार वसन्त ऋतु का आगमन।
रजतशिखर

**रजतशिखर** सुमित्रानंदन पंत के कविता संग्रह का नाम है।
पचौर

**पचौर** (Pachore), जिसे **पचोर** भी कहा जाता है, भारत के मध्य प्रदेश राज्य के राजगढ़ ज़िले में स्थित एक नगर है।

## विवरण
यह जिले की नवनिर्मित तहसील है और नेवज नदी के किनारे बसा है। पचौर नगर के मध्य से आगरा-मुंबई राष्ट्रीय राज मार्ग गुजरता है, साथ ही पचौर में बड़ी रेल-लाइन उज्जैन-गुना भी निकलती है। पचौर का इतिहास २०० वर्षो से भी अधिक पुराना है, इसका पुराना नाम कुछ लेखों में पारा, पारद नगर के रूप में भी मिलता है। यहाँ पर प्राचीन शिवालय मन्दिर है जिसे बड़ा शिवालय के नाम से जाना जाता है। पचौर से इंदौर, उज्जैन, गुना व भोपाल की दूरी लगभग १५० किमी है। पचौर से खुजनेर, तलेन व बोड़ा के लिए पक्की सड़कें बनी हुई है। पचौर तहसील का निर्माण २८ अगस्त २००८ को हुआ। इससे पूर्व पचौर में टप्पा कार्यालय कार्यरत था। यहाँ पर नगरीय निकाय के रूप में नगर पंचायत का ऑफिस चलता है। नगर पचायत के पूर्व यहाँ ग्राम पंचायत लगा करती थी। २८ अगस्त को पचौर को तहसील का दर्जा मिलने से पूर्व यह सारंगपुर तहसील का एक अंग था। अब तहसील बन जाने से इसमें दो नगर पंचायतों के साथ ६६ ग्राम पंचायतो के १२४ ग्राम शामिल हो गए है।

## आवागमन
* **सड़क** - राष्ट्रीय राजमार्ग 52 इसे सड़क द्वारा कई स्थानों से जोड़ता है।
* **रेल** - भारतीय रेल के पश्चिम मध्य रेलवे का पचोर रोड रेलवे स्टेशन यहाँ स्थित है।

## इन्हें भी देखें
* राजगढ़ ज़िला

## सन्दर्भ

श्रेणी:राजगढ़ ज़िला
श्रेणी:मध्य प्रदेश के शहर
श्रेणी:राजगढ़ ज़िले के नगर
कामकंदला (सिंहासन बत्तीसी)

अंगूठाकार|राजा विक्रमादित्य
चौथी पुतली कामकंदला की कथा से भी विक्रमादित्य की दानवीरता तथा त्याग की भावना का पता चलता है। वह इस प्रकार है-

एक दिन राजा विक्रमादित्य दरबार को सम्बोधित कर रहे थे तभी किसी ने सूचना दी कि एक ब्राह्मण उनसे मिलना चाहता है। विक्रमादित्य ने कहा कि ब्राह्मण को अन्दर लाया जाए। जब ब्राह्मण उनसे मिला तो विक्रम ने उसके आने का प्रयोजन पूछा। ब्राह्मण ने कहा कि वह किसी दान की इच्छा से नहीं आया है, बल्कि उन्हें कुछ बतलाने आया है। उसने बतलाया कि मानसरोवर में सूर्योदय होते ही एक खम्भा प्रकट होता है जो सूर्य का प्रकाश ज्यों-ज्यों फैलता है ऊपर उठता चला जाता है और जब सूर्य की गर्मी अपनी पराकाष्ठा पर होती है तो सूर्य को स्पर्श करता है। ज्यों-ज्यों सूर्य की गर्मी घटती है छोटा होता जाता है तथा सूर्यास्त होते ही जल में विलीन हो जाता है। विक्रम के मन में जिज्ञासा हुई कि ब्राह्मण का इससे अभिप्राय क्या है। ब्राह्मण उनकी जिज्ञासा को भाँप गया और उसने बतलाया कि भगवान इन्द्र का दूत बनकर वह आया है ताकि उनके आत्मविश्वास की रक्षा विक्रम कर सकें। उसने कहा कि सूर्य देवता को घमण्ड है कि समुद्र देवता को छोड़कर पूरे ब्रह्माण्ड में कोई भी उनकी गर्मी को सहन नहीं कर सकता। 

देवराज इन्द्र उनकी इस बात से सहमत नहीं हैं। उनका मानना हे कि उनकी अनुकम्पा प्राप्त मृत्युलोक का एक राजा सूर्य की गर्मी की परवाह न करके उनके निकट जा सकता है। वह राजा आप हैं। राजा विक्रमादित्य को अब सारी बात समझ में आ गई। उन्होंने सोच लिया कि प्राणोत्सर्ग करके भी सूर्य भगवान को समीप से जाकर नमस्कार करेंगे तथा देवराज के आत्मविश्वास की रक्षा करेंगे। उन्होंने ब्राह्मण को समुचित दान-दक्षिणा देकर विदा किया तथा अपनी योजना को कार्य-रुप देने का उपाय सोचने लगे। उन्हें इस बात की खुशी थी कि देवतागण भी उन्हें योग्य समझते हैं। भोर होने पर दूसरे दिन वे अपना राज्य छोड़कर चल पड़े। एकान्त में उन्होंने माँ काली द्वारा प्रदत्त दोनों बेतालों का स्मरण किया। दोनों बेताल तत्क्षण उपस्थित हो गए। 

विक्रम को उन्होंने बताया कि उन्हें उस खम्भे के बारे में सब कुछ पता है। दोनों बेताल उन्हें मानसरोवर के तट पर लाए। रात उन्होंने हरियाली से भरी जगह पर काटी और भोर होते ही उस जगह पर नज़र टिका दी जहाँ से खम्भा प्रकट होता। सूर्य की किरणों ने ज्योंहि मानसरोवर के जल को छुआ कि एक खम्भा प्रकट हुआ। विक्रम तुरन्त तैरकर उस खम्भे तक पहुँचे। खम्भे पर ज्योंहि विक्रम चढ़े जल में हलचल हुई और लहरें उठकर विक्रम के पाँव छूने लगीं। ज्यों-ज्यों सूर्य की गर्मी बढी, खम्भा बढ़ता रहा। दोपहर आते-आते खम्भा सूर्य के बिल्कुल करीब आ गया। तब तक विक्रम का शरीर जलकर बिल्कुल राख हो गया था। सूर्य भगवान ने जब खम्भे पर एक मानव को जला हुआ पाया तो उन्हें समझते देर नहीं लगी कि विक्रम को छोड़कर कोई दूसरा नहीं होगा। उन्होंने भगवान इन्द्र के दावे को बिल्कुल सच पाया। 

उन्होंने अमृत की बून्दों से विक्रम को जीवित किया तथा अपने स्वर्ण कुण्डल उतारकर उन्हें भेंट कर दिए। उन कुण्डलों की विशेषता थी कि कोई भी इच्छित वस्तु वे कभी भी प्रदान कर देते। सूर्य देव ने अपना रथ अस्ताचल की दिशा में बढ़ाया तो खम्भा घटने लगा। सूर्यास्त होते ही खम्भा पूरी तरह घट गया और विक्रम जल पर तैरने लगे। तैरकर सरोवर के किनारे आए और दोनों बेतालों का स्मरण किया। बेताल उन्हें फिर उसी जगह लाए जहाँ से उन्हें सरोवर ले गए थे। विक्रम पैदल अपने महल की दिशा में चल पड़े। कुछ ही दूर पर एक ब्राह्मण मिला जिसने उनसे वे कुण्डल मांग लिए। विक्रम ने बेहिचक उसे दोनों कुण्डल दे दिए। उन्हें बिल्कुल मलाल नहीं हुआ।
## सिंहासन बत्तीसी की अन्य पुतलियाँ
लीलावती (सिंहासन बत्तीसी)

पाँचवीं पुतली लीलावती ने भी राजा भोज को विक्रमादित्य के बारे में जो कुछ सुनाया उससे उनकी दानवीरता ही झलकती थी। कथा इस प्रकार थी-

हमेशा की तरह एक दिन विक्रमादित्य अपने दरबार में राजकाज निबटा रहे थे तभी एक ब्राह्मण दरबार में आकर उनसे मिला। उसने उन्हें बताया कि उनके राज्य की जनता खुशहाल हो जाएगी और उनकी भी कीर्ति चारों तरफ फैल जाएगी, अगर वे तुला लग्न में अपने लिए कोई महल बनवाएँ। विक्रम को उसकी बात जँच गई और उन्होंने एक बड़े ही भव्य महल का निर्माण करवाया। कारीगरों ने उसे राजा के निर्देश पर सोने-चाँदी, हीरे-जवाहरात और मणि-मोतियों से पूरी तरह सजा दिया। महल जब बनकर तैयार हुआ तो उसकी भव्यता देखते बनती थी। विक्रम अपने सगे-सम्बन्धियों तथा नौकर-चाकरों के साथ उसे देखने गए। उनके साथ वह ब्राह्मण भी था। विक्रम तो जो मंत्रमुग्ध हुए ही, वह ब्राह्मण भी मुँह खोले देखता रह गया। बिना सोचे उसके मुँह से निकला-"काश, इस महल का मालिक मैं होता!" विक्रमादित्य ने उसकी इच्छा जानते ही झट वह भव्य महल उसे दान में दे दिया।

ब्राह्मण के तो मानो पाँव ही ज़मीन पर नहीं पड़ रहे थे। वह भागता हुआ अपनी पत्नी को यह समाचार सुनाने पहुँचा। इधर ब्राह्मणी उसे खाली हाथ आते देख कुछ बोलती उससे पहले ही उसने उसे हीरे-जवाहरात और मणि-मुक्ताओं से जड़े हुए महल को दान में प्राप्त करने की बात बता दी। ब्राह्मण की पत्नी की तो खुशी की सीमा न रही। उसे एकबारगी लगा मानो उसका पति पागल हो गया और यों ही अनाप-शनाप बक रहा हो, मगर उसके बार-बार कहने पर वह उसके साथ महल देखने के लिए चलने को तैयार हो गई। महल की शोभा देखकर उसकी आँखे खुली रह गईं। महक का कोना-कोना देखते-देखते कब शाम हो गई उन्हें पता ही नहीं चला। थके-माँदे वे एक शयन-कक्ष में जाकर निढाल हो गए। अर्द्ध रात्रि में उनकी आँखे किसी आवाज़ से खुल गई।

सारे महल में खुशबू फैली थी और सारा महक प्रकाश मान था। उन्होंने ध्यान से सुना तो लक्ष्मी बोल रही थी। वह कह रही थी कि उनके भाग्य से वह यहाँ आई है और उनकी कोई भी इच्छा पूरी करने को तैयार है। ब्राह्मण दम्पति का डर के मारे बुरा हाल हो गया। ब्राह्मणी तो बेहोश ही हो गई। लक्ष्मी ने तीन बार अपनी बात दुहराई। लेकिन ब्राह्मण ने कुछ नहीं माँगा तो क्रुद्ध होकर चली गई। उसके जाते ही प्रकाश तथा खुशबू- दोनों गायब हो गए। काफी देर बाद ब्राह्मणी को होश आया तो उसने कहा- "यह महल ज़रुर भुतहा है, इसलिए दान में मिला। इससे अच्छा तो हमारा टूटा-फूटा घर है जहाँ चैन की नींद तो सो सकते हैं।" ब्राह्मण को पत्नी की बात जँच गई। सहमे-सहमे बाकी रात काटकर तड़के ही उन्होंने अपना सामान समेटा और पुरानी कुटिया को लौट आए। ब्राह्मण अपने घर से सीधा राजभवन आया और विक्रमादित्य से अनुरोध करने लगा कि वे अपना महल वापस ले लें। पर दान दी गई वस्तु को वे कैसे ग्रहण कर लेते। काफी सोचने के बाद उन्होंने महल का उचित मूल्य लगाकर उसे ख़रीद लिया। ब्राह्मण खुशी-खुशी अपने घर लौट गया।

ब्राह्मण से महल खरीदने के बाद राजा विक्रमादित्य उसमें आकर रहने लगे। वहीं अब दरबार भी लगता था। एक दिन वे सोए हुए थे तो लक्ष्मी फिर आई। जब लक्ष्मी ने उनसे कुछ भी माँगने को कहा तो वे बोले- "आपकी कृपा से मेरे पास सब कुछ है। फिर भी आप अगर देना ही चाहती हैं तो मेरे पूरे राज्य में धन की वर्षा कर दें और मेरी प्रजा को किसी चीज़ की कमी न रहने दें।"

सुबह उठकर उन्हें पता चला कि सारे राज्य में धन वर्षा हुई है और लोग वर्षा वाला धन राजा को सौंप देना चाहते हैं। विक्रमादित्य ने आदेश किया कि कोई भी किसी अन्य के हिस्से का धन नहीं समेटेगा और अपने हिस्से का धन अपनी सम्पत्ति मानेगा। जनता जय-जयकार कर उठी।
## सिंहासन बत्तीसी की अन्य पुतलियाँ

श्रेणी:राजा भोज
सुन्दरवती (सिंहासन बत्तीसी)

पन्द्रहवीं पुतली की कथा इस प्रकार है- राजा विक्रमादित्य के शासन काल में उज्जैन राज्य की समृद्धि आकाश छूने लगी थी। व्यापारियों का व्यापार अपने देश तक ही सीमित नहीं था, बल्कि दूर के देशों तक फैला हुआ था। उन दिनों एक सेठ हुआ जिसका नाम पन्नालाल था। वह बड़ा ही दयालु तथा परोपकारी था। चारों ओर उसका यश था। वह दीन-दुखियों की सहायता के लिए सतत तैयार रहता था। उसका पुत्र था हीरालाल, जो पिता की तरह ही नेक और अच्छे गुणों वाला था। वह जब विवाह योग्य हुआ, तो पन्नालाल अच्छे रिश्तों की तलाश करने लगा। एक दिन एक ब्राह्मण ने उसे बताया कि समुद्र पार एक नामी व्यापारी है जिसकी कन्या बहुत ही सुशील तथा गुणवती है।

पन्नालाल ने फौरन उसे आने-जाने का खर्च देकर कन्या पक्ष वालों के यहाँ रिश्ता पक्का करने के लिए भेजा। कन्या के पिता को रिश्ता पसंद आया और उनकी शादी पक्की कर दी गई। विवाह का दिन जब समीप आया, तो मूसलाधार बारिश होने लगी। नदी-नाले जल से भर गए और द्वीप तक पहुँचने का मार्ग अवरुद्ध हो गया। बहुत लम्बा एक मार्ग था, मगर उससे विवाह की तिथि तक पहुँचना असम्भव था। सेठ पन्नालाल के लिए यह बिल्कुल अप्रत्याशित हुआ। इस स्थिति के लिए वह तैयार नहीं था, इसलिए बेचैन हो गया। उसने सोचा कि शादी की सारी तैयारी कन्या पक्ष वाले कर लेंगे और किसी कारण बारात नहीं पहुँची, तो उसको ताने सुनने पड़ेगे और जगहँसाई होगी।

जब कोई हल नहीं सूझा, तो विवाह तय कराने वाले ब्राह्मण ने सुझाव दिया कि वह अपनी समस्या राजा विक्रमादित्य के समक्ष रखे। उनके अस्तबल में पवन वेग से उड़ने वाला रथ है और उसमें प्रयुक्त होने वाले घोड़े हैं। उस रथ पर आठ-दस लोग वर सहित चले जाएँगे और विवाह का कार्य शुरु हो जाएगा। बाकी लोग लम्बे रास्ते से होकर बाद में सम्मिलित हो जाएँगे। सेठ पन्नालाल तुरन्त राजा के पास पहुँचा और अपनी समस्या बताकर हिचकिचाते हुए रथ की माँग की। विक्रम ने मुस्कराकर कहा कि राजा की हर चीज़ प्रजा के हित की रक्षा के लिए होती है और उन्होंने अस्तबल के प्रबन्धक को बुलाकर तत्काल उसे घोड़े सहित वह रथ दिलवा दिया।

प्रसन्नता के मारे पन्नालाल को नहीं सूझा कि विक्रम को कैसे धन्यवाद दे। जब वह रथ और घोड़े सहित चला गया, तो विक्रम को चिन्ता हुई कि जिस काम के लिए सेठ ने रथ लिया है, कहीं वह कार्य भीषण वर्षा की वजह से बाधित न हो जाए। उन्होंने माँ काली द्वारा प्रदत्त बेतालों का स्मरण किया और उन्हें सकुशल वर को विवाह स्थल तक ले जाने तथा विवाह सम्पन्न कराने की आज्ञा दी। जब वर वाला रथ पवन वेग से दौड़ने को तैयार हुआ, तो दोनों बेताल छाया की तरह रथ के साथ चल पड़े। यात्रा के मध्य में सेठ ने देखा कि रास्ता कहीं भी नहीं दिख रहा है, चारों ओर पानी ही पानी है तो उसकी चिन्ता बहुत बढ़ गई। उसे सूझ नहीं रहा था क्या किया जाए। तभी अविश्वसनीय घटना घटी। घोड़ों सहित रथ ज़मीन के ऊपर उड़ने लगा।

रथ जल के ऊपर ही ऊपर उड़ता हुआ निश्चित दिशा में बढ़ रहा था। दरअसल बेतालों ने उसे थाम रखा था और विवाह स्थल की ओर उड़े जा रहे थे। निश्चित मुहू में सेठ के पुत्र का विवाह सम्पन्न हो गया। कन्या को साथ लेकर जब सेठ पन्नालाल उज्जैन लौटा, तो घर के बदले सीधा राजदरबार गया। विक्रमादित्य ने वर-वधु को आशीर्वाद दिया। सेठ पन्नालाल घोड़े और रथ की प्रशंसा में ही खोया रहा। राजा विक्रमादित्य उसका आशय समझ गए और उन्होंने अश्व तथा रथ उसे उपहार स्वरुप दे दिया।
## सिंहासन बत्तीसी की अन्य पुतलियाँ
सत्यवती (सिंहासन बत्तीसी)

अंगूठाकार|राजा विकराम अधित्या
सोलहवीं पुतली सत्यवती ने जो कथा कही वह इस प्रकार है- राजा विक्रमादित्य के शासन काल में उज्जैन नगरी का यश चारों ओर फैला हुआ था। एक से बढ़कर एक विद्वान उनके दरबार की शोभा बढ़ाते थे और उनकी नौ जानकारों की एक समिति थी जो हर विषय पर राजा को परामर्श देते थे, तथा राजा उनके परामर्श के अनुसार ही राज-काज सम्बन्धी निर्णय लिया करते थे। एक बार ऐश्वर्य पर बहस छिड़ी, तो मृत्युलोक की भी बात चली। राजा को जब पता चला कि पाताल लोक के राजा शेषनाग का ऐश्वर्य देखने लायक है और उनके लोक में हर तरह की सुख-सुविधाएँ मौजूद है। चूँकि वे भगवान विष्णु के खास सेवकों में से एक हैं, इसलिए उनका स्थान देवताओं के समकक्ष है। उनके दर्शन से मनुष्य का जीवन धन्य हो जाता है। 

विक्रमादित्य ने सशरीर पाताल लोक जाकर उनसे भेंट करने की ठान ली। उन्होंने दोनों बेतालो का स्मरण किया। जब वे उपस्थित हुए, तो उन्होंने उनसे पाताल लोक ले चलने को कहा। बेताल उन्हें जब पाताल लोक लाए, तो उन्होंने पाताल लोक के बारे में दी गई सारी जानकारी सही पाई। सारा लोक साफ-सुथरा तथा सुनियोजित था। हीरे-जवाहरात से पूरा लोक जगमगा रहा था। जब शेषनाग को ख़बर मिली कि मृत्युलोक से कोई सशरीर आया है तो वे उनसे मिले। राजा विक्रमादित्य ने पूरे आदर तथा नम्रता से उन्हें अपने आने का प्रयोजन बताया तथा अपना परिचय दिया। उनके व्यवहार से शेषनाग इतने प्रसन्न हो गए कि उन्होंने चलते वDत उन्हें चार चमत्कारी रत्न उपहार में दिए। पहले रत्न से मुँहमाँगा धन प्राप्त किया जा सकता था। 

दूसरा रत्न माँगने पर हर तरह के वस्र तथा आभूषण दे सकता था। तीसरे रत्न से हर तरह के रथ, अश्व तथा पालकी की प्राप्ति हो सकती थी। चौथा रत्न धर्म-कार्य तथा यश की प्राप्ति करना सकता था। काली द्वारा प्रदत्त दोनों बेताल स्मरण करने पर उपस्थित हुए तथा विक्रम को उनके नगर की सीमा पर पहुँचा कर अदृश्य हो गए। चारों रत्न लेकर अपने नगर में प्रविष्ट हुए ही थे कि उनका अभिवादन एक परिचित ब्राह्मण ने किया। उन्होंने राजा से उनकी पाताल लोक की यात्रा तथा रत्न प्राप्त करने की बात जानकर कहा कि राजा की हर उपलब्धि में उनकी प्रजा की सहभागिता है। राजा विक्रमादित्य ने उसका अभिप्राय समझकर उससे अपनी इच्छा से एक रत्न ले लेने को कहा। ब्राह्मण असमंजस में पड़ गया और बोला कि अपने परिवार के हर सदस्य से विमर्श करने के बाद ही कोई फैसला करेगा। जब वह घर पहुँचा और अपनी पत्नी बेटे तथा बेटी से सारी बात बताई, तो तीनों ने तीन अलग तरह के रत्नों में अपनी रुचि जताई। ब्राह्मण फिर भी किसी निष्कर्ष पर नहीं पहुँच सका और इसी मानसिक दशा में राजा के पास पहुँच गया। विक्रम ने हँसकर उसे चारों के चारों रत्न उपहार में दिए।
## सिंहासन बत्तीसी की अन्य पुतलियाँ
विद्यावती (सिंहासन बत्तीसी)

विद्यावती नामक सत्रहवीं पुतली ने जो कथा कही वह इस प्रकार है- महाराजा विक्रमादित्य की प्रजा को कोई कमी नहीं थीं। सभी लोग संतुष्ट तथा प्रसन्न रहते थे। कभी कोई समस्या लेकर यदि कोई दरबार आता था उसकी समस्या को तत्काल हल कर दिया जाता था। प्रजा को किसी प्रकार का कष्ट देने वाले अधिकारी को दण्डित किया जाता था। इसलिए कहीं से भी किसी तरह की शिकायत नहीं सुनने को मिलती थी। राजा खुद भी वेश बदलकर समय-समय पर राज्य की स्थिति के बारे में जानने को निकलते थे। ऐसे ही एक रात जब वे वेश बदलकर अपने राज्य का भ्रमण कर रहे थे तो उन्हें एक झोंपड़े से एक बातचीत का अंश सुनाई पड़ा। कोई औरत अपने पति को राजा से साफ़-साफ़ कुछ बताने को कह रही थी और उसका पति उसे कह रहा था कि अपने स्वार्थ के लिए अपने महान राजा के प्राण वह संकट में नहीं डाल सकता है।

विक्रम समझ गए कि उनकी समस्या से उनका कुछ सम्बन्ध है। उनसे रहा नहीं गाया। अपनी प्रजा की हर समस्या को हल करना वे अपना कर्त्तव्य समझते थे। उन्होंने द्वार खटखटाया, तो एक ब्राह्मण दम्पत्ति ने दरवाजा खोला। विक्रम ने अपना परिचय देकर उनसे उनकी समस्या के बारे में पूछा तो वे थर-थर काँपने लगे। जब उन्होंने निर्भय होकर उन्हें सब कुछ स्पष्ट बताने को कहा तो ब्राह्मण ने उन्हें सारी बात बता दी। ब्राह्मण दम्पत्ति विवाह के बारह साल बाद भी निस्संतान थे।

इन बारह सालों में संतान के लिए उन्होंने काफ़ी यत्न किए। व्रत-उपवास, धर्म-कर्म, पूजा-पाठ हर तरह की चेष्टा की पर कोई फायदा नहीं हुआ। ब्राह्मणी ने एक सपना देखा है। स्वप्न में एक देवी ने आकर उसे बताया कि तीस कोस की दूरी पर पूर्व दिशा में एक घना जंगल है जहाँ कुछ साधु संन्यासी शिव की स्तुति कर रहे हैं। शिव को प्रसन्न करने के लिए हवन कुण्ड में अपने अंग काटकर डाल रहे हैं। अगर उन्हीं की तरह राजा विक्रमादित्य उस हवन कुण्ड में अपने अंग काटकर फेंकें, तो शिव प्रसन्न होकर उनसे उनकी इच्छित चीज़ माँगने को कहेंगे। वे शिव से ब्राह्मण दम्पत्ति के लिए संतान की माँग कर सकते हैं और उन्हें सन्तान प्राप्ति हो जाएगी।

विक्रम ने यह सुनकर उन्हें आश्वासन दिया कि वे यह कार्य अवश्य करेंगे। रास्त में उन्होंने बेतालों को स्मरण कर बुलाया तथा उस हवन स्थल तक पहुँचा देने को कहा। उस स्थान पर सचमुच साधु-सन्यासी हवन कर रहे थे तथा अपने अंगों को काटकर अग्नि-कुण्ड में फेंक रहे थे। विक्रम भी एक तरफ बैठ गए और उन्हीं की तरह अपने अंग काटकर अग्नि को अर्पित करने लगे। जब विक्रम सहित वे सारे जलकर राख हो गए तो एक शिवगण वहाँ पहुँचा तथा उसने सारे तपस्विओं को अमृत डालकर ज़िन्दा कर दिया, मगर भूल से विक्रम को छोड़ दिया।

सारे तपस्वी ज़िन्दा हुए तो उन्होंने राख हुए विक्रम को देखा। सभी तपस्विओं ने मिलकर शिव की स्तुति की तथा उनसे विक्रम को जीवित करने की प्रार्थना करने लगे। भगवान शिव ने तपस्विओं की प्रार्थना सुन ली तथा अमृत डालकर विक्रम को जीवित कर दिया। विक्रम ने जीवित होते ही शिव के सामने नतमस्तक होकर ब्राह्मण दम्पत्ति को संतान सुख देने के लिए प्रार्थना की। शिव उनकी परोपकार तथा त्याग की भावना से काफ़ी प्रसन्न हुए तथा उनकी प्रार्थना स्वीकार कर ली। कुछ दिनों बाद सचमुच ब्राह्मण दम्पत्ति को पुत्र लाभ हुआ।
## सिंहासन बत्तीसी की अन्य पुतलियाँ